АҞӘА, жәабран 3 – Sputnik. Акандидатрахь иқәгыло зегьы алхраамҭа цонаҵы рнапынҵақәа шьҭарҵароуп, иҳәеит Аԥсны ахада иҟны иҟоу астратегиатә ҭҵаарақәа Рцентр анапхгаҩы Гиви Габниа.
"Административтә усбарҭа аума, араионқәа радминистрациа аума изеиҳабу, Апарламент адепутат иоума рнапынҵақәа шьҭарҵароуп. Административтә усбарҭа анапхгаҩы иакәзар, алхратә агитациа цонаҵы ихаҭыԥуаҩ урҭ анапынҵақәа неигӡоит. Апарламент адепутат иакәзар, асессиақәеи аилакқәа реилатәареи дрылахәым. Ари хылаԥшра аиҭоит Апарламент аиҳабы", - иҳәеит иара.
Апарламент адепутат ма усбарҭак анапхгаҩы атәыла ахадас далырхыр инапынҵақәа уи нахыс ишьҭеиҵоит, иҳәеит азиндырыҩ.
"Алхратә аамҭаан иара иулафахәы шиоуц иоуеит, аха убри аан иусурҭа хадаҟны дыҟамзар ҟалоит", - иҳәеит иара.
Атәыла ахада иалхразы акандидатцәа ашәҟәы рҭагалара иалагеит ажьырныҳәамза 21 инаркны.
Иара убас шәаԥхьар ҟалоит: